CELEX: 31988R2851
Language: el
Date: 1988-09-15 00:00:00
Title: Κανονισμός (ΕΟΚ) αριθ. 2851/88 της Επιτροπής της 15ης Σεπτεμβρίου 1988 που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει του κανονισμού (ΕΟΚ) αριθ. 3143/85

Avis juridique important

|

31988R2851

Κανονισμός (ΕΟΚ) αριθ. 2851/88 της Επιτροπής της 15ης Σεπτεμβρίου 1988 που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει του κανονισμού (ΕΟΚ) αριθ. 3143/85  

Επίσημη Εφημερίδα αριθ. L 256 της 16/09/1988 σ. 0044 - 0044

***** ΚΑΝΟΝΙΣΜΟΣ (ΕΟΚ) αριθ. 2851/88 ΤΗΣ ΕΠΙΤΡΟΠΗΣ  της 15ης Σεπτεμβρίου 1988  που τροποποιεί τον κανονισμό (ΕΟΚ) αριθ. 1609/88 όσον αφορά την ημερομηνία εισόδου σε απόθεμα βουτύρου που πωλείται βάσει του κανονισμού (ΕΟΚ) αριθ. 3143/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 1609/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2206/88 (4), καθορίζει την ημερομηνία εισόδου στην αποθεματοποίηση του βουτύρου που πουλήθηκε βάσει των κανονισμών της Επιτροπής (ΕΟΚ) αριθ. 3143/85 (5) και (ΕΟΚ) αριθ. 570/88 (6)· ότι, με την ευκαιρία της τροποποίησης του κανονισμού (ΕΟΚ) αριθ. 3143/85 σχετικά με το ποσό της μείωσης της τιμής πώλησης, θα πρέπει για να αποφευχθούν οι μαζικές αγορές κερδοσκοπικού χαρακτήρα να μειωθούν οι διαθέσιμες ποσότητες βουτύρου βάσει αυτού του κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1609/88, το πρώτο εδάφιο αντικαθίσταται από το ακόλουθο κείμενο:  «Το βούτυρο που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3143/85 πρέπει να έχει εισέλθει σε απόθεμα πριν από την 1η Ιανουαρίου 1986.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 143 της 10. 6. 1988, σ. 23.  (4) ΕΕ αριθ. L 195 της 23. 7. 1988, σ. 60.  (5) ΕΕ αριθ. L 298 της 12. 11. 1985, σ. 9.  (6) ΕΕ αριθ. L 55 της 1. 3. 1988, σ. 31.